Zmluva o poskytovaní sociálnej služby č. 2/2020
Opatrovateľská služba – terénna
uzatvorená v zmysle príslušných ustanovení zákona č. 448/2008 Z. z. o sociálnych službách

Zmluvné strany:

Poskytovateľ:	Obec Miklušovce  – poskytovateľ sociálnej  služby
	Sídlo:  Miklušovce 61, 082 44 pošta Klenov
	Zastúpenie: Mgr. Mária Čuchtová /starostka obce/
	Bankové spojenie: Prima banka Slovensko a. s. 
	Číslo účtu: SK53 5600 0000 0088 6064 3002
	IČO: 00327468

Prijímateľ (klient):	Meno a priezvisko:	Anna Miškovičová
	Adresa:	Miklušovce 102, 082 44 pošta Klenov
	Dátum narodenia:	17.05.1936
Čl. I
Všeobecné ustanovenia
1.	Poskytovateľ podľa tejto zmluvy poskytuje sociálnu službu: Opatrovateľská služba – forma: terénna v zmysle §8 ods. 2 písm. b) zákona č. 448/2008 Z. z. o sociálnych službách v znení neskorších predpisov.
2.	Rozhodnutím starostu obce, č. j. 34/10/2016 zo dňa 16.03.2016 bolo rozhodnuté o odkázanosti prijímateľa na sociálnu službu – Opatrovateľská služba – forma: terénna.
Čl. II
Predmet zmluvy
1.	Predmetom tejto zmluvy je poskytovanie sociálnej služby – Opatrovateľská služba – forma: terénna v zmysle §41 zákona č.448/2008 Z. z. o sociálnych službách v znení neskorších predpisov. 
2.	Príjemca spĺňa podmienky poskytovania – Opatrovateľská služba podľa §41 zákona o sociálnych službách.
Čl. III
Druh a forma sociálnej služby
1.	Druh sociálnej služby:
-	Opatrovateľská služba – sociálna služba na riešenie nepriaznivej sociálnej situácie z dôvodu ťažkého zdravotného postihnutia, nepriaznivého zdravotného stavu alebo z dôvodu dovŕšenia dôchodkového veku (podľa § 12 ods. 1 písm. c) bod 2. zákona o sociálnych službách)
2.	Forma sociálnej služby:
-	v domácom prostredí prijímateľa (terénna)
3.	Stupeň odkázanosti na sociálnu službu – III. stupeň

Čl. IV
Vecný rozsah sociálnej služby
Sociálna služba sa bude poskytovať prijímateľovi v nasledovnom rozsahu úkonov:

1.	Seba obslužné úkony  v nasledovnom rozsahu:

2.	Úkony starostlivosti o svoju domácnosť v nasledovnom rozsahu:
a)    nákup potravín a iného drobného spotrebného tovaru,
b)	donáška obeda, príprava obeda, podávanie stravy, pitný režim
c)	umytie riadu,
d)	bežné upratovanie v domácnosti, 
e)	obsluha bežných domácich spotrebičov,
f)	starostlivosť o prádlo (pranie, žehlenie) ,
g)	starostlivosť o lôžko,
h)	vynášanie drobného odpadu do zbernej smetnej nádoby,
i)	ďalšie jednoduché úkony spojené s prevádzkou a udržiavaním domácnosti (administratívne úkony spojené s vedením domácnosti, napr. zabezpečenie úhrady platieb).

3.	Základné sociálne aktivity v nasledovnom rozsahu: 
a)	doprovod na prechádzky, sprievod k lekárovi

4.	Dohľad pri úkonoch sebaobsluhy, úkonoch starostlivosti o svoju domácnosť a pri vykonávaní základných sociálnych aktivít.
Čl. V
Čas poskytovania sociálnej služby
1.	Poskytovanie sociálnej služby začína dňom 03.02.2020 a služba bude poskytovaná počas pracovných dní v čase od 10.00 do 11.30 hod. Sociálna služba sa poskytuje na dobu určitú počas splnenia podmienok na poskytovanie sociálnej služby.
2.	Pri hospitalizácii, pri umiestnení do zariadení sociálnych služieb alebo pri prerušení poskytovania opatrovateľskej služby na dobu dlhšiu ako 30 dní je prijímateľ povinný písomne vyzvať poskytovateľa o zmenu zmluvných podmienok zmluvy o poskytovaní sociálnej služby formou dodatku alebo o jej zrušenie.
Čl. VI
Miesto poskytovania sociálnej služby
Sociálna služba – Opatrovateľská služba sa bude poskytovať v byte prijímateľa. Prijímateľ v záujme realizácie dohodnutých služieb umožní zamestnancovi poskytovateľa vstup do priestorov svojho bytu – domácnosti.
Čl. VII
Úhrada za sociálnu službu, spôsob určenia a platobné podmienky
1.	Výška úhrady za poskytovanie sociálnej služby – Opatrovateľská služba sa určuje v zmysle platného VZN 2/2019 z 11.11.2019
2.	Výška dennej úhrady za opatrovateľskú službu je v zmluve uvedené v závislosti od dohodnutého rozsahu hodín/deň poskytovanej sociálnej služby a súvisí so stupňom odkázanosti prijímateľa sociálnej služby:
Poplatok občana  za 1  hodinu opatrovateľskej služby 1,00 EUR.
Dohodnutý rozsah hodín na deň 1,5 hod. Denná úhrada je stanovená na 1,50 EUR.
3.	Mesačná výška úhrady sa vypočíta ako násobok dennej úhrady za poskytovanú opatrovateľskú službu a počet dní poskytovanej sociálnej služby za príslušný kalendárny mesiac.
4.	Prípadne zúčtovanie úhrady, t. j. vyúčtovanie alebo doúčtovanie preplatku alebo nedoplatku na úhrade sa uskutoční v úhrade na nasledujúci mesiac, inak najneskôr  do 15 dňa nasledujúceho mesiaca.
5.	Úhrada za poskytovanie sociálnej služby bude uhrádzaná mesačne najneskôr do 25. dňa bežného kalendárneho mesiaca:
bezhotovostne	- bankovým prevodom na č. účtu : SK53 5600 0000 0088 6064 3002
	- poštovou poukážkou
Hotovostne             - priamou platbou 
6.	Ak sa zmenia skutočnosti rozhodujúce na určenie úhrady za sociálnu službu, poskytovateľ služby a prijímateľ sociálnej služby sú povinní uzatvoriť dodatok k tejto zmluve v lehote 15 dní od výzvy poskytovateľa pod sankciou straty jej platnosti formou jej vypovedania.
Čl. VIII
Zánik zmluvy a dôvody výpovede zmluvy
Zmluva o poskytovaní sociálnej služby zaniká:
a)	dohodou zmluvných strán,
b)	jednostrannou výpoveďou prijímateľa sociálnej služby, a to kedykoľvek aj bez uvedenia dôvodu. Výpovedná lehota je 5 kalendárnych dní.
c)	okamžité ukončenie poskytovania opatrovateľskej služby je možné len na žiadosť prijímateľa sociálnej služby z dôvodov:
- umiestnenie klienta v zariadení sociálnych služieb
d)	Mesto ako poskytovateľ sociálnej služby, môže jednostranne vypovedať zmluvu o poskytovaní sociálnej služby ak:
- prijímateľ sociálnej služby hrubo porušuje povinnosti vyplývajúce zo zmluvy o poskytovaní sociálnej služby najmä tým, že hrubo porušuje dobré mravy, čím narúša občianske spolužitie alebo nezaplatí dohodnutú úhradu za sociálnu službu.
- prijímateľ sociálnej služby neuzatvorí dodatok k zmluve o poskytovaní sociálnej služby podľa článku 9 ods. 7 platného VZN.
- prijímateľ sociálnej služby  nezaplatí za poskytovanie sociálnej služby tri mesiace po sebe
- prijímateľ sociálnej služby nezabezpečí vhodné hygienické podmienky
- mesto rozhodne o zániku odkázanosti fyzickej osoby na sociálnu službu.
- výpovedná lehota je 30 dní a začína plynúť 1. deň nasledujúceho mesiaca po obdržaní výpovede.
Čl. IX
Práva a povinnosti účastníkov
1.	Prijímateľ sociálnej služby vytvorí vhodné hygienické prostredie pre výkon sociálnej služby.
2.	Prijímateľ sociálnej služby je povinný písomne oznámiť poskytovateľovi do 8 dní zmeny v skutočnostiach rozhodujúcich na trvanie odkázanosti na sociálnu službu a zmeny v príjmových a majetkových pomeroch rozhodujúcich na určenie sumy úhrady za sociálnu službu.
3.	Prijímateľ sociálnej služby je povinný na výzvu obce (poskytovateľa) osvedčiť skutočnosti rozhodujúce na trvanie odkázanosti na sociálnu službu, a to v lehote do ôsmich dní odo dňa doručenia výzvy. Ak prijímateľ nevyhovie výzve v určenej lehote, rozhodne sa o zániku odkázanosti fyzickej osoby na sociálnu službu.
4.	Prijímateľ sociálnej služby je povinný na výzvu obce (poskytovateľa) zúčastniť sa posúdenia zdravotného stavu a opätovného posúdenia zdravotného stavu v termíne určenom lekárom. Ak sa prijímateľ tohto posúdenia nezúčastní, správny orgán rozhodne o zániku odkázanosti na sociálnu službu.
5.	Prijímateľ sociálnej služby je povinný poskytovateľovi sociálnej služby oznámiť výšku svojich príjmov a čestným vyhlásením preukázať výšku úspor a hodnotu majetku, ohlásiť zmeny vo výške príjmu, úspor a zmeny v hodnote majetku, ktoré sú rozhodujúce na určenie sumy úhrady za sociálnu službu. Ak prijímateľ nesplní túto povinnosť, poskytovateľ sociálnej služby pri určení sumy úhrady za sociálnu službu  postupuje podľa platného VZN.
6.	Ak podľa § 73 zákona č. 448/2008 Z. z. o sociálnych službách v znení neskorších predpisov nevznikne prijímateľovi sociálnej služby povinnosť platiť úhradu za sociálnu službu alebo jej časť ku dňu splatnosti úhrady za sociálnu službu, prechádza táto povinnosť postupne na zaopatrené plnoleté deti a rodičov, ak sa ich príjem spoločne neposudzuje  a spoločne nezapočítava  s príjmom prijímateľa sociálnej služby; zaopatreným plnoletým deťom  alebo rodičom  po zapletení úhrady na sociálnu službu musí mesačne zostať 1,65 násobok sumy životného minima ustanovenej osobitným predpisom. Na účely povinnosti platiť úhradu za sociálnu službu alebo jej časť ku dňu splatnosti úhrady za sociálnu službu u osôb uvedených  v prvej vete platia ustanovenia §72 ods. 10,12 a 14 rovnako. Zaopatrené plnoleté deti alebo rodičia môžu uzatvoriť s poskytovateľom sociálnej služby písomnú zmluvu o platení úhrady za sociálnu službu podľa osobitného predpisu.
Čl. X
Záverečné ustanovenia
1.	Táto zmluva je vyhotovená v 2 vyhotoveniach, z ktorých poskytovateľ obdrží 1 vyhotovenie a prijímateľ 1 vyhotovenie.
2.	Meniť alebo dopĺňať text tejto zmluvy je možné len formou písomných dodatkov, ktoré budú platné ak budú riadne potvrdené a podpísané oboma zmluvnými stranami. Dodatky musia byť vyhotovené v rovnakom počte ako táto zmluva.
3.	Zmluva nadobúda platnosť a účinnosť dňom podpisu oboma zmluvnými stranami.
4.	Zmluvné strany si zmluvu prečítali, jej obsahu porozumeli a na znak súhlasu vlastnoručne podpísali.
5.	Veci neupravené v tejto zmluve sa riadia všeobecne záväznými právnymi predpismi.

V Miklušovciach  dňa 30.01.2020

	Za prijímateľa sociálnej služby	Za poskytovateľa sociálnej služby
                 Anna Miškovičová	Mgr. Mária Čuchtová

	..............................................................	..............................................................
	Meno a priezvisko	Meno a priezvisko
	Starostka obce

Spracoval: Mgr. Mária Čuchtová